
DR.30.10.2017                                                        83                   

 
juta ke dalam pelbagai agensi untuk membangunkan industri dan produk halal. Memang ini 
sangat penting untuk membantu syarikat PKS meningkatkan keupayaan mereka untuk 
berdaya saing dalam industri ini.  

Akan tetapi saya tengok membangunkan itu satu hal, lagi satu adalah untuk dari 
segi pemasaran juga. Dari segi pemasaran, saya selaku Pengerusi MATRADE juga saya 
hendak mengucapkan ribuan terima kasih kepada Yang Berhormat Menteri yang berada di 
sini dan juga pihak kerajaan yang banyak membantu kami. Jadi saya hendak mohon juga 
dalam isu ini, hendak memohon supaya pihak kerajaan kalau boleh pihak kementerian 
menyatakan dengan lebih terperinci mengenai jumlah dana yang diperuntukkan mengenai 
perkara ini. Ini adalah satu pembangunan industri halal. Akan tetapi adakah aspek 
pemasaran dan juga promosi produk halal ini agar ia satu perkhidmatan patuh syariah masuk 
dalam bajet yang dialokasikan ini kerana aktiviti pembangunan ini perlu seiring. Kalau kita 
bangunkan satu produk tetapi kita tidak boleh pasarkan, ia akan jadi masalah juga. Jadi saya 
berpendapat bahawa semua aktiviti pembangunan industri halal ini sepatutnya berpaksikan 
kepada pasaran ataupun market driven. 

Baru-baru ini saya pergi ke Anuga, Anuga ini ia berlangsung dekat Jerman awal 
bulan yang lepas. Anuga sendiri yang terdapat di negara Jerman ini, ia memperkenalkan 
Anuga Halal Market. Satu segmen khas yang ketengahkan produk-produk halal terutamanya 
di Europe. Pada masa yang sama, ia kembangkan lagi dan dua tahun daripada sekarang ia 
akan ada satu hall yang lebih besar lagi daripada apa yang kita buat tetapi fokuskan kepada 
halal.  

Jadinya Malaysia memang kita merupakan world leader dalam pameran dagangan 
halal ini. Oleh sebab MIHAS yang dianjurkan oleh MATRADE itu sendiri Tuan Yang di-Pertua, 
ia sudah bertapak 14 tahun dan memang yang terbesar di dunia. Akan tetapi kita risau kalau 
sekiranya terjadi di mana orang lain yang menganjur dan juga menjadi pesaing kepada 
MIHAS, kalau kita hanya develop, bangunkan tetapi kita tidak membantu mereka dengan 
memberikan peruntukan yang cukup untuk dari segi pemasaran. Kita khuatir kita yang 
menjadi pelopor industri halal ini akhirnya akan menjadi Nokia yang hanya pernah menerajui 
industri telefon bimbit suatu masa dahulu tetapi kemudian sekarang ini sudah tidak ada apa 
dengan Nokia, hanya tinggal nama sahaja. Jadinya saya meminta penjelasan daripada pihak 
kementerian mengenai perkara yang saya nyatakan ini. 

Seterusnya mengenai pemerkasaan wanita dan juga keluarga. Saya hendak 
mengucapkan terima kasih banyak pada pihak kementerian, mewakili 48.6 peratus penduduk 
Malaysia memang kita menghargai apa yang dikatakan oleh Yang Amat Berhormat Perdana 
Menteri yang mengisytiharkan tahun 2018 ini sebagai tahun memperkasakan wanita. Cuma 
ada satu perkara yang saya hendak bangkitkan iaitu mengenai waktu anjal bekerja bagi 
wanita yang baru melahirkan anak yang sekurang-kurangnya mempunyai bayi berusia dua 
tahun. Ini juga saya hendak tahu bagaimana kerana hal ini sangat penting. Jadinya 
bagaimanakah usaha yang dibuat untuk menggalakkan mereka ini kembali? Ada satu kajian 
yang dijalankan oleh TalentCorp tahun 2015 yang dikatakan bahawa 10 peratus syarikat 
tersenarai di dalam Bursa Malaysia, ia hanya 10 peratus sahaja yang buat ataupun yang 
laksanakan program bekerja secara fleksibel ini. Jadinya... 

Timbalan Yang di-Pertua [Dato’ Sri Haji Ismail bin Haji Mohamed Said]: Yang 
Berhormat Parit Sulong. Yang Berhormat Parit Sulong tidak hendak terlibat dengan balik awal 
satu jam? 

Dato’ Dr. Noraini binti Ahmad [Parit Sulong]: Ya? 

Timbalan Yang di-Pertua [Dato’ Sri Haji Ismail bin Haji Mohamed Said]: Balik 
awal satu jam? 

Dato’ Dr. Noraini binti Ahmad [Parit Sulong]: Okey, tidak apa. Fasal bersalin pula, 
yang bersalin itu 90 hari memang dialu-alukan walaupun mungkin tidak relevan lagi dengan 
saya tetapi saya alu-alukan terutamanya kepada keluarga yang baru mempunyai anak dan 
segala-galanya. Cuma saya risau Tuan Yang di-Pertua, apabila terjadinya perkara macam 
ini takut nanti majikan terutamanya swasta ini, takut dia diskriminasikan pula wanita-wanita 
instead of ambil pekerja wanita nanti dia ambil lelaki. Oleh sebab dia cakap lelaki tidak perlu 
ada 90 hari bekerja. Jadi ini bagaimana kerajaan hendak memantau agar perkara ini tidak... 

 Timbalan Yang di-Pertua [Dato’ Sri Haji Ismail bin Haji Mohamed Said]: Ini 
maksud saya balik awal satu jam ini. 



juta ke dalam pelbagai agensi untuk membangunkan industri dan produk halal. Memang ini sangat penting untuk membantu syarikat PKS meningkatkan keupayaan mereka untuk berdaya saing dalam industri ini. Akan tetapi saya tengok membangunkan itu satu hal, lagi satu adalah untuk dari segi pemasaran juga. Dari segi pemasaran, saya selaku Pengerusi MATRADE juga saya hendak mengucapkan ribuan terima kasih kepada Yang Berhormat Menteri yang berada di sini dan juga pihak kerajaan yang banyak membantu kami. Jadi saya hendak mohon juga dalam isu ini, hendak memohon supaya pihak kerajaan kalau boleh pihak kementerian menyatakan dengan lebih terperinci mengenai jumlah dana yang diperuntukkan mengenai perkara ini. Ini adalah satu pembangunan industri halal. Akan tetapi adakah aspek pemasaran dan juga promosi produk halal ini agar ia satu perkhidmatan patuh syariah masuk dalam bajet yang dialokasikan ini kerana aktiviti pembangunan ini perlu seiring. Kalau kita bangunkan satu produk tetapi kita tidak boleh pasarkan, ia akan jadi masalah juga. Jadi saya berpendapat bahawa semua aktiviti pembangunan industri halal ini sepatutnya berpaksikan kepada pasaran ataupun market driven. Baru-baru ini saya pergi ke Anuga, Anuga ini ia berlangsung dekat Jerman awal bulan yang lepas. Anuga sendiri yang terdapat di negara Jerman ini, ia memperkenalkan Anuga Halal Market. Satu segmen khas yang ketengahkan produk-produk halal terutamanya di Europe. Pada masa yang sama, ia kembangkan lagi dan dua tahun daripada sekarang ia akan ada satu hall yang lebih besar lagi daripada apa yang kita buat tetapi fokuskan kepada halal. Jadinya Malaysia memang kita merupakan world leader dalam pameran dagangan halal ini. Oleh sebab MIHAS yang dianjurkan oleh MATRADE itu sendiri Tuan Yang di-Pertua, ia sudah bertapak 14 tahun dan memang yang terbesar di dunia. Akan tetapi kita risau kalau sekiranya terjadi di mana orang lain yang menganjur dan juga menjadi pesaing kepada MIHAS, kalau kita hanya develop, bangunkan tetapi kita tidak membantu mereka dengan memberikan peruntukan yang cukup untuk dari segi pemasaran. Kita khuatir kita yang menjadi pelopor industri halal ini akhirnya akan menjadi Nokia yang hanya pernah menerajui industri telefon bimbit suatu masa dahulu tetapi kemudian sekarang ini sudah tidak ada apa dengan Nokia, hanya tinggal nama sahaja. Jadinya saya meminta penjelasan daripada pihak kementerian mengenai perkara yang saya nyatakan ini. Seterusnya mengenai pemerkasaan wanita dan juga keluarga. Saya hendak mengucapkan terima kasih banyak pada pihak kementerian, mewakili 48.6 peratus penduduk Malaysia memang kita menghargai apa yang dikatakan oleh Yang Amat Berhormat Perdana Menteri yang mengisytiharkan tahun 2018 ini sebagai tahun memperkasakan wanita. Cuma ada satu perkara yang saya hendak bangkitkan iaitu mengenai waktu anjal bekerja bagi wanita yang baru melahirkan anak yang sekurang-kurangnya mempunyai bayi berusia dua tahun. Ini juga saya hendak tahu bagaimana kerana hal ini sangat penting. Jadinya bagaimanakah usaha yang dibuat untuk menggalakkan mereka ini kembali? Ada satu kajian yang dijalankan oleh TalentCorp tahun 2015 yang dikatakan bahawa 10 peratus syarikat tersenarai di dalam Bursa Malaysia, ia hanya 10 peratus sahaja yang buat ataupun yang laksanakan program bekerja secara fleksibel ini. Jadinya... Timbalan Yang di-Pertua [Dato' Sri Haji Ismail bin Haji Mohamed Said]: Yang Berhormat Parit Sulong. Yang Berhormat Parit Sulong tidak hendak terlibat dengan balik awal satu jam?. Dato' Dr. Noraini binti Ahmad [Parit Sulong]: Ya?. Timbalan Yang di-Pertua [Dato' Sri Haji Ismail bin Haji Mohamed Said]: Balik awal satu jam?. Dato' Dr. Noraini binti Ahmad [Parit Sulong]: Okey, tidak apa. Fasal bersalin pula, yang bersalin itu 90 hari memang dialu-alukan walaupun mungkin tidak relevan lagi dengan saya tetapi saya alu-alukan terutamanya kepada keluarga yang baru mempunyai anak dan segala-galanya. Cuma saya risau Tuan Yang di-Pertua, apabila terjadinya perkara macam ini takut nanti majikan terutamanya swasta ini, takut dia diskriminasikan pula wanita-wanita instead of ambil pekerja wanita nanti dia ambil lelaki. Oleh sebab dia cakap lelaki tidak perlu ada 90 hari bekerja. Jadi ini bagaimana kerajaan hendak memantau agar perkara ini tidak... Timbalan Yang di-Pertua [Dato' Sri Haji Ismail bin Haji Mohamed Said]: Ini maksud saya balik awal satu jam ini.